禮部侍郎史彌遠素主和，以侂胄用兵不止，乃密圖侂胄，白之榮王、榮王入奏皇帝、楊皇后，寧宗乃降密詔曰:「韓侂胄久任國柄，輕啟兵端，使南北生靈枉罹凶害，可罷平章軍國事，與在外宮觀。陳自強阿附充位，不恤國事，可罷右丞相。日下出國門。」翌日，呵止侂胄於朝途，以禁軍擁至玉津園殺之，薨，梟首遺金人。無諡，無子，養子流沙門島。